SK
27.4.2023
Úradný vestník Európskej únie
C 146/27
— EHSV má tiež pochybnosti, či je kontrola IBAN čisto voliteľnou službou, pre ktorú sa musí spotrebiteľ rozhodnúť pri každej transakcii alebo pre všetky transakcie.
V niektorých situáciách (napr. mobilná platba) to môže byť veľmi zložité a môže to tiež zhoršiť pohodlnosť služby pre platiteľa – pri každej inicializácii úhrady by bol nútený sa rozhodnúť a zbytočne klikať viackrát, než je potrebné. — EHSV sa zasadzuje za to, aby sa kontrola IBAN neobmedzovala na okamžité platby, ale aby sa rozšírila aj na klasické úhrady, kým ich nebudú poskytovať poskytovatelia platobných služieb. — Inštitúcie elektronických peňazí a platobné inštitúcie sú nateraz vyňaté z rozsahu pôsobnosti tohto nariadenia.
Táto výnimka by sa mala zrušiť, keď tieto inštitúcie budú mať zaručený prístup k platobným systémom po zmene smernice o konečnom zúčtovaní.
Nariadenie by sa malo vzťahovať na nebankových poskytovateľov platobných služieb, pokiaľ ich ponuka platobných služieb zahŕňa prevádzkovanie platobného účtu a vykonávanie úhrad.
Dovtedy je potrebné objasniť, ako sa uplatňujú pravidlá kontroly IBAN a zodpovednosti, keď sa tieto okamžité platby realizujú prostredníctvom tretích strán. 4.2.
EHSV zastáva názor, že pre úspech okamžitých platieb v EÚ je kľúčová dostupnosť služieb pre európskych spotrebiteľov a podniky.
Preto čím viac poskytovateľov platobných služieb začne ponúkať okamžité platby, tým úspešnejšie budú tieto platby v EÚ.
EHSV z tohto dôvodu podporuje myšlienku umožniť inštitúciám elektronických peňazí a platobným inštitúciám, aby sa zúčastňovali na platobných systémoch ako priami účastníci, a tiež vidí potenciál v rozšírení návrhu EK o okamžitých platbách o sedem členských štátov EÚ mimo eurozóny, ktoré sú súčasťou jednotného európskeho trhu.
4.3.
EHSV sa domnieva, že Európska komisia by okrem navrhovaného nariadenia mala:
— umožniť, aby zákazníci boli okamžite elektronicky upozorňovaní na nezhodu medzi menom príjemcu platby a IBAN alebo akýmkoľvek iným identifikátorom použitým zo strany platiteľa.
Táto služba musí byť povinná a bez osobitného poplatku, — zabezpečiť, aby v prípade zistenia nezhody počas spracovania kontroly IBAN prijímajúcou bankou táto banka informovala o situácii odosielajúcu banku.
Odosielajúca banka teda informuje svojho spotrebiteľa o tejto nezhode a platobná transakcia sa pozastaví, — zaistiť, aby v prípade, ak sa zistí nezhoda, no spotrebiteľ sa napriek tomu rozhodne potvrdiť okamžitú platbu, bolo spotrebiteľovi úplne jasné, že ak neuviedol správneho príjemcu, odosielajúca banka už nenesie zodpovednosť, ak príjemca nie je správny, — navrhnúť cielené opatrenia na zlepšenie boja proti podvodom, keďže IBAN ovplyvní iba povolené push platby (APP).
Môže sa to uskutočniť v koordinácii s vývojom systému žiadostí o platbu zriadeného Európskou platobnou radou, ktorá je tiež správcom systému okamžitých SEPA úhrad.
5.
Sankcie 5.1.
Veľmi vysoký podiel cezhraničných platieb v eurách poskytovatelia platobných služieb neoprávnene odmietajú z dôvodu problémov pri overovaní uplatňovania pokút.
Verejné orgány zodpovedné za presadzovanie sankcií poskytujú poskytovateľom platobných služieb informácie o spoločnostiach, na ktoré sa vzťahujú sankcie na základe kontroly alebo vlastníctva.
Žiaľ, nie je nezvyčajné, že orgány verejnej moci v rôznych krajinách majú rôzne výklady kritérií alebo dôvodov na zmenu vlastníctva a majú odlišné názory na uplatňovanie sankcií voči takýmto spoločnostiam.
V dôsledku toho môže spoločnosť podliehať sankciám v jednej krajine, ale nie v inej.
Preto by bolo dôležité: a) zahrnúť a vysvetliť ustanovenia nariadenia s cieľom zabezpečiť jednotné uplatňovanie práva EÚ: — ako by poskytovatelia platobných služieb pôsobiaci vo viacerých krajinách mali takéto situácie posudzovať a aké kroky by títo poskytovatelia mali podniknúť, — ako sa budú takéto informácie vymieňať v rámci EÚ, — ako bude v takýchto prípadoch riešená otázka náhrady škody.